title: Cinneadh Cur Chun Feidhme (AE) 2022/523 ón gCoimisiún an 31 Márta 2022 lena leasaítear Cinneadh Cur Chun Feidhme (AU, Euratom) 2018/194 maidir leis na costais bhailithe agus le samhlacha le haghaidh ráitis chuntais maidir le teidlíochtaí ar acmhainní dílse traidisiúnta agus le foirm le haghaidh tuarascálacha ar mhéideanna nach féidir a aisghabháil

text:
                  1.4.2022

                  GA

                  Iris Oifigiúil an Aontais Eorpaigh

                  L 104/153

         CINNEADH CUR CHUN FEIDHME (AE) 2022/523 ÓN gCOIMISIÚN
         an 31 Márta 2022
         lena leasaítear Cinneadh Cur Chun Feidhme (AU, Euratom) 2018/194 maidir leis na costais bhailithe agus le samhlacha le haghaidh ráitis chuntais maidir le teidlíochtaí ar acmhainní dílse traidisiúnta agus le foirm le haghaidh tuarascálacha ar mhéideanna nach féidir a aisghabháil
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint don Chonradh ag bunú an Chomhphobail Eorpaigh do Fhuinneamh Adamhach,
         Ag féachaint do Rialachán (AE, Euratom) Uimh. 609/2014 ón gComhairle an 26 Bealtaine 2014 maidir leis na modhanna agus an nós imeachta chun acmhainní dílse traidisiúnta, acmhainní dílse CBL agus acmhainní dílse bunaithe ar OIN a chur ar fáil agus maidir leis na bearta chun riachtanais airgid thirim (1) a chomhlíonadh, go háirithe Airteagal 6(4) agus Airteagal 13(3) den Rialachán sin,
         Tar éis dul i gcomhairle leis an gCoiste Comhairleach maidir le hAcmhainní Dílse,
         De bharr an mhéid seo a leanas:

                     (1)

                     I gCinneadh Cur Chun Feidhme (AE, Euratom) 2018/194 ón gCoimisiún (2), maidir le cuid de na samhlacha a úsáideann na Ballstáit chun faisnéis a chur in iúl don Choimisiún, is gá iad a uasdátú agus a fheabhsú chun go gcuirfear san áireamh an taithí a fuarthas le blianta beaga anuas ag úsáid na samhlacha. Chuige sin, maidir leis na samhlacha in Iarscríbhinní I, II, III agus V a ghabhann leis an gCinneadh Cur Chun Feidhme sin, agus a úsáidtear chun na ráitis chuntais dá dtagraítear in Airteagal 6(4) de Rialachán (AE, Euratom) Uimh. 609/2014 a tharchur, agus maidir leis na tuarascálacha maidir le méideanna nach féidir a aisghabháil agus a fhreagraíonn do theidlíochtaí ar acmhainní dílse dá dtagraítear in Airteagal 13(3) den Rialachán sin, ba cheart iad a ionadú le samhlacha agus tuarascálacha nua.

                     (2)

                     Tugadh ráta asbhainte 25 % isteach le Cinneadh (AU, Euratom) 2020/2053 (3) ón gComhairle chun costais a bhaineann le bailiú acmhainní dílse “traidisiúnta” a chumhdach. Is gá, dá bhrí sin, an ráta asbhainte sin a léiriú sna samhlacha a úsáideann Ballstáit maidir le tarchur na ráiteas míosúil ar chuntas “A” mar a leagtar amach in Iarscríbhinní I agus II a ghabhann le Cinneadh Cur Chun Feidhme (AE, Euratom) 2018/194. Sna samhlacha in Iarscríbhinní I agus II a ghabhann leis an gCinneadh Cur Chun Feidhme sin ba cheart a léiriú freisin na rátaí éagsúla atá le cur i bhfeidhm, ag brath ar an dáta a dhlitear an méid a chur ar fáil do bhuiséad an Aontais.

                     (3)

                     Tar éis céimniú amach na dtobhach siúcra a thabhairt chun cinn de réir Airteagal 124 de Rialachán (AE) Uimh. 1308/2013 (4) is féidir na samhlacha a leagtar amach in Iarscríbhinní I agus III a ghabhann le Cinneadh Cur Chun Feidhme (AE, Euratom) 2018/194 a shimpliú trí fhochatagóirí uile na dtobhach sin a chumasc.

                     (4)

                     Maidir leis an tuarascáil in Iarscríbhinn V dá dtagraítear in Airteagal 13(3) de Rialachán (AE, Euratom) Uimh. 609/2014, ba cheart na fíorais go léir is gá a bheith ar áireamh inti le haghaidh scrúdú iomlán ar na cúiseanna a chuir cosc ar na Ballstáit méideanna ba mhó ná EUR 100 000, agus a measadh nó a dearbhaíodh nach féidir iad a aisghabháil, a chur ar fáil, lena n-áirítear na bearta aisghabhála a ghlac na Ballstáit. Mar sin féin, uaireanta ní líontar isteach i gceart na tuarascálacha arna dtíolacadh faoi Chinneadh Cur Chun Feidhme (AE, Euratom) 2018/194 nó uaireanta ní bhíonn siad i gcomhréir le faisnéis eile atá ar fáil agus ar an gcúis sin is gá iarrataí ar fhaisnéis bhreise a dhéanamh ar na Ballstáit lena mbaineann. Dá bhrí sin, is iomchuí roinnt soiléirithe a chur ar áireamh sna foirmeacha atá ann cheana amhail i dtaobh mhéideanna na gceartúchán a taifeadadh de bhun Airteagal 8 de Rialachán (AE, Euratom) Uimh. 609/2014 agus i dtaobh na dtásc ar na hionstraimí dlí a úsáideadh mar bhunús le haisghabháil fhorfheidhmithe faoin dlí náisiúnta.

                     (5)

                     D’fhonn a ndóthain ama a thabhairt do Bhallstáit iad féin a chur in oiriúint do na leasuithe a tugadh isteach leis na samhlacha a leagtar amach in Iarscríbhinní I, II agus III a ghabhann le Cinneadh Cur Chun Feidhme (AE, Euratom) 2018/194, is iomchuí dáta chur i bhfeidhm na leasuithe sin a chur siar.

                     (6)

                     Ba cheart, dá bhrí sin, Cinneadh Cur Chun Feidhme (AE, Euratom) 2018/194 a leasú dá réir.

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh Cur Chun Feidhme (AE, Euratom) 2018/194 mar a leanas:

                        (1)

                        Scriostar Airteagal 3;

                        (2)

                        cuirtear an téacs atá in Iarscríbhinn I a ghabhann leis an gCinneadh seo in ionad Iarscríbhinn I, II agus III;

                        (3)

                        cuirtear an téacs atá in Iarscríbhinn II a ghabhann leis an gCinneadh seo in ionad Iarscríbhinn V.

            Airteagal 2
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm ag Airteagal 1, pointe (2) ón 1 Iúil 2022.

            Arna dhéanamh sa Bhruiséil, 31 Márta 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 168, 7.6.2014, lch. 39.

            (2)  Cinneadh Cur Chun Feidhme (AE, Euratom) 2018/194 ón gCoimisiún an 8 Feabhra 2018 lena mbunaítear samhlacha le haghaidh ráitis chuntais maidir le teidlíochtaí ar acmhainní dílse agus foirm le haghaidh tuarascálacha ar mhéideanna nach féidir a aisghabháil agus a fhreagraíonn do na teidlíochtaí ar acmhainní dílse de bhun Rialachán (AE, Euratom) Uimh. 609/2014 ón gComhairle (IO L 36, 9.2.2018, lch. 20).

            (3)  Cinneadh (AE, Euratom) 2020/2053 ón gComhairle an 14 Nollaig 2020 maidir le córas acmhainní dílse an Aontais Eorpaigh agus lena n-aisghairtear Cinneadh 2014/335/AE, Euratom (IO L 424, 15.12.2020, lch. 1).

            (4)  Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001 agus (CE) Uimh. 1234/2007 ón gComhairle (IO L 347, 20.12.2013, lch. 671)

            IARSCRÍBHINN I

                     ‘IARSCRÍBHINN I
                     Ballstát:
                     Mí/bliain:

                                 (airgeadra náisiúnta)

                                 CINEÁL NA hACMHAINNE

                                 De chuid na mBallstát: tagairt (roghnach)

                                 Méideanna arna leagan síos le linn na míosa seo (2)

                                 Méideanna a aisghabháladh ó chuntas ar leithligh (3)

                                 Ceartúcháin ar theidlíochtaí a socraíodh níos túisce (4)

                                 Ollmhéideanna

                                 Glanmhéideanna

                                 +

                                 -

                                 (1)

                                 (2)

                                 (3)

                                 (4)

                                 (5) = (1) + (2) + (3) - (4)

                                 (6)

                                 1210

                                 Dleachtanna custaim (gan dleachtanna frithchúitimh agus frithdhumpála san áireamh)

                                 1230

                                 Dleachtanna frithchúitimh agus frithdhumpála ar tháirgí

                                 1240

                                 Dleachtanna frithchúitimh agus frithdhumpála ar sheirbhísí

                                    12

                                    DLEACHTANNA CUSTAIM

                                 1100

                                 Tobhaigh shiúcra

                                    11

                                    TOBHAIGH SHIÚCRA

                                    IOMLÁN 12 + 11

                                 – costais bhailithe 25 % (5)

                                 - costais bhailithe 20 % (6)

                                 - costais bhailithe 25 % (7)

                                 - costais bhailithe 10 % (8)

                                 Iomlán atá le híoc leis an Aontas Eorpach

                     IARSCRÍBHINN II
                     Mí/Bliain

                                 (airgeadra náisiúnta)

                                 Ollmhéid na n-acmhainní dílse a aisghabháladh

                                 Tagairtí do neamhrialtachtaí nó moilleanna maidir le hacmhainní dílse a shocrú, a chur isteach sna cuntais agus a chur ar fáil, is neamhrialtachtaí nó moilleanna a nótáladh de thoradh ar iniúchtaí Aontais (10)
                                     (11)
                                     (12)

                                 Ráta asbhainte le cur i bhfeidhm (13)

                                 Méideanna a áirítear faoin gceannteideal “Iomlán atá le híoc leis an Aontas Eorpach”

                                 Faisnéis eile (14)

                                 25 % (ón 1 Márta 2021 ar aghaidh)

                                 20 % (1 Márta 2014 - 28 Feabhra 2021)

                                 25 % (1 Márta 2001 - 28 Feabhra 2014)

                                 10 % (roimh an 28 Feabhra 2001)

                                 Tá (15)

                                 Níl (16)

                                 Méid Iomlán:

                     IARSCRÍBHINN III
                     Ballstát:
                     Ráithe/bliain:

                                 (airgeadra náisiúnta)

                                 CINEÁL NA hACMHAINNE

                                 Méid gan íoc ón ráithe roimhe seo

                                 Socrú teidlíochtaí I ndáil leis an ráithe reatha

                                 Ceartú socruithe (Airteagal 8) (18)

                                 Méideanna nach féidir a aisghabháil agus nach féidir a chur ar fáil ar chúiseanna a bhfuil údar leo (Airteagal 13(2)) (20)

                                 Méid Iomlán
                                 (1 + 2 ± 3 – 4)

                                 Méideanna a aisghabháladh le haghaidh bhuiséad AE le linn na ráithe reatha (21)
                                     (22)

                                 Gan íoc ag deireadh na ráithe reatha

                                 (1)

                                 (2)

                                 (3)

                                 (4)

                                 (5)

                                 (6)

                                 (7) = (5) – (6)

                                 1210

                                 Dleachtanna custaim (gan dleachtanna frithchúitimh agus frithdhumpála san áireamh)

                                 1230

                                 Dleachtanna frithchúitimh agus frithdhumpála ar tháirgí

                                 1240

                                 Dleachtanna frithchúitimh agus frithdhumpála ar sheirbhísí

                                    12

                                    DLEACHTANNA CUSTAIM

                                    1100

                                    Tobhaigh shiúcra

                                    11

                                    TOBHAIGH SHIÚCRA

                                    IOMLÁN 12 + 11

                                 Meastachán ar mhéideanna a socraíodh agus nach dócha go ndéanfar iad a aisghabháil (22)

               ”

               (1)  Lena n-áirítear teidlíochtaí de thoradh ar iniúchtaí agus cásanna inar braitheadh calaois agus neamhrialtachtaí.

               (2)  Lena n-áirítear ceartúcháin chuntasaíochta.

               (3)  Lena n-áirítear méideanna a dearbhaíodh nó a measadh nach féidir iad a aisghabháil ar chúiseanna atá inchurtha i leith na mBallstát.

               (4)  Ceartúcháin ar theidlíochtaí a socraíodh i dtosach báire, go háirithe cásanna aisghabhála iar-imréitigh agus aisíocaíochta. I gcás siúcra, ní mór do cheartúcháin a bhaineann le blianta roimhe sin an bhliain mhargaíochta chomhfhreagrach a lua.

               (5)  Tá an ráta asbhainte 25 % le cur i bhfeidhm ar mhéideanna a bhí le cur ar fáil, i gcomhréir le rialacha an Aontais is infheidhme, tar éis an 28 Feabhra 2021.

               (6)  Tá an ráta asbhainte 20 % le cur i bhfeidhm ar mhéideanna a bhí le cur ar fáil, i gcomhréir le rialacha an Aontais is infheidhme, idir an 1 Márta 2014 agus an 28 Feabhra 2021.

               (7)  Tá an ráta asbhainte 25 % le cur i bhfeidhm ar mhéideanna a bhí le cur ar fáil, i gcomhréir le rialacha an Aontais is infheidhme, idir an 1 Márta 2001 agus an 28 Feabhra 2014.

               (8)  Tá an ráta asbhainte 10 % le cur i bhfeidhm ar mhéideanna a bhí le cur ar fáil, i gcomhréir le rialacha an Aontais is infheidhme, roimh an 28 Feabhra 2001.

               (9)  Airteagal 2(3) nó Airteagal 4(6), an tríú fomhír, de Rialachán (AE, Euratom) 2021/768.

               (10)  Tá tagairtí do thuarascálacha de bhun Airteagal 13(3) de Rialachán (AE, Euratom) Uimh. 609/2014 le taispeáint sa cholún seo freisin.

               (11)  Tá tagairtí do litreacha agus tuarascálacha iniúchta ón gCoimisiún le lua sa cholún seo freisin.

               (12)  Más infheidhme, luafar na tagairtí sonracha seo a leanas freisin:

                        (a)

                        tagairt OWNRES;

                        (b)

                        tagairtí chun íocaíochtaí aonair a bhaineann le freagracht airgeadais Ballstát as earráidí riaracháin a shainaithint;

                        (c)

                        tagairtí do na cinntí náisiúnta, mar a áirítear freisin san Iarscríbhinn a ghabhann leis an ráiteas ar an gcuntas ar leithligh (Iarscríbhinn IV) i gcásanna ina measann an Ballstát go huathrialaitheach nach gcomhlíontar coinníollacha Airteagal 13(2) de Rialachán (AE, Euratom) Uimh. 609/2014 agus ina gcuirtear TOR ar fáil go deonach.

               (13)  Cuir X in aice an ráta coinneála atá le cur i bhfeidhm ar an méid.

               (14)  Áirigh faoin gceannteideal seo faisnéis bhreise maidir le gach méid a chuirtear isteach san iarscríbhinn:

                        (a)

                        i gcás ina gcuirtear méid ar fáil ar leithligh ón gcuntas míosúil reatha agus nach n-áirítear é faoin gceannteideal “Méid iomlán atá le híoc leis an Aontas Eorpach”, cuir in iúl anseo an dáta a cuireadh an méid ar fáil agus faisnéis chun an méid i gceist a shainaithint;

                        (b)

                        cuir in iúl anseo cé acu a dhéantar íocaíocht faoi fhorchoimeádas;

                        (c)

                        gnáth-dháta ar a bhfuil an méid le cur ar fáil.

               (15)  Cuir X anseo i gcás go bhfuil an méid ar áireamh sa chuntas míosúil reatha.

               (16)  Cuir X anseo i gcás go raibh an méid curtha ar fáil ar leithligh agus nach raibh sé ar áireamh i ráiteas nó Iarscríbhinn roimhe seo.

               (17)  Cuntas “B” a choinnítear de bun an dara fomhír d’Airteagal 6(3) de Rialachán (AE, Euratom) Uimh. 609/2014, lena n-áirítear teidlíochtaí a socraíodh de thoradh ar iniúchtaí agus cásanna inar braitheadh calaois agus neamhrialtachtaí.

               (18)  Tuigfear gur ceartúcháin iad ceartúcháin ar shocruithe teidlíochtaí, lena n-áirítear cealuithe de thoradh ar athbhreithniú ar an socrú teidlíochta tosaigh ag éirí as ráithí roimhe sin. Tá difríocht de réir a gcineáil idir na cinn seo agus na cinn a chuirtear isteach i gcolún (4).

               (19)  Tá na cásanna go léir le leagan amach in Iarscríbhinn IV, rud atá le cur ar ais an tráth céanna a chuirtear an ráiteas ráithiúil seo ar ais. An t-iomlán le haghaidh an cholúin seo (4) agus an t-iomlán le aghaidh cholún 2 d’Iarscríbhinn IV, beidh siad mar a gcéanna.

               (20)  An t-iomlán le haghaidh an cholúin seo, beidh sé mar an gcéanna leis an iomlán a thugtar i gcolún (2) den ráiteas ar chuntas “A” le haghaidh na 3 mhí lena mbaineann.

               (21)  Lena n-áirítear na méideanna go léir nár aisghabháladh ó fhéichiúnaithe ar chúiseanna atá inchurtha i leith an Bhallstáit. Is gá iad seo a chur isteach i gcolún 2 den ráiteas ar chuntas “A” (Iarscríbhinn I) agus ar an gcaoi chéanna tá siad le taispeáint i gcolún 1 d’Iarscríbhinn IV.

               (22)  Éigeantach le haghaidh na ráithe deiridh do gach bliain. I gcás ina meastar méid nialas a bheith ann, cuirfear isteach an focal ‘neamhní’.

            IARSCRÍBHINN II

                     “IARSCRÍBHINN V
                     Formáid na tuarascála (1) ar mhéideanna nach féidir a aisghabháil agus a fhreagraíonn do theidlíochtaí ar acmhainní dílse
                     Mura gcuirtear a mhalairt in iúl, ní mór an fhaisnéis uile a chur ar fáil má tá sí ar fáil agus más ábhartha. Tá na méideanna go léir le léiriú in airgeadra an Bhallstáit lena mbaineann tráth an tuairiscithe.
                     1.   SONRAÍ GINEARÁLTA

                     Ballstát: …
                     Tagairt na tuarascála: …

                        (cód an Bhallstáit/an bhliain tuairiscithe/sraithuimhir na bliana tuairiscithe)

                     Tagairt d’fhoirm faisnéise ghaolmhar a cuireadh ar aghaidh roimhe seo de bhun Airteagal 5(1) de Rialachán (AE, Euratom) 2021/768: …
                     An t-údar nach ann do thagairt don fhoirm faisnéise thuasluaite:
                     …
                     Baineann an cás le cigireacht an Aontais (Baineann/Ní bhaineann)
                     Tagairt do chigireacht ghaolmhar de chuid an Aontais: …
                     Méid iomlán nach féidir a aisghabháil: …
                     (Sonraigh anseo an méid iomlán nach féidir a aisghabháil ag éirí as na himthosca céanna - neamhrialtachtaí nó calaois lena mbaineann ar a laghad príomh-fhéichiúnaí coiteann amháin agus ar ar thángthas de thoradh ar an rialú céanna imréitigh nó iar-imréitigh)
                     An tÚdarás a dhearbhaigh nó a mheas nach féidir an méid a aisghabháil: …
                     Tagairt náisiúnta don chinneadh riaracháin neamh-in-aisghabháltachta: …

                        Féach an tríú colún d’Iarscríbhinn IV)

                     Dáta an chinnidh riaracháin neamh-in-aisghabháltachta: …
                     Dáta a measadh an méid a bheith neamh-in-aisghabháltachta: …
                     2.   FIACHAS A TABHAÍODH

                     An dáta, nó an tréimhse ar lena linn, a tabhaíodh an fiachas: …
                     Bunús dlí leis an bhfiachas a thabhú: …
                     (Na bunúis dlí a bhí ann roimh Rialachán (CEE) Uimh. 2913/92 (2) ón gComhairle, tá siad le léiriú trí úsáid a bhaint as an airteagal ábhartha de Rialachán (CEE) Uimh. 2913/92)
                     Ionadaíocht indíreach (Airteagal 18 de Rialachán (AE) Uimh. 952/2013 ó Pharlaimint na hEorpa agus ón gComhairle (3) nó réamhtheachtaithe): (Tá/Níl)
                     An staid chustaim: …

                        (Nós imeachta custaim atá i bhfeidhm, staid na n-earraí nó cóireáil atá faofa ag lucht custaim tráth a tabhaíodh an fiachas custaim)

                     Sonraí breise atá le sonrú i gcás gluaiseachtaí idirthurais (le haghaidh gach gluaiseachta ar leithligh):

                                 —

                                 Dáta(í) glactha an dearbhaithe custaim (4): …

                                 —

                                 Ballstát nó Ballstáit imeachta nó teacht isteach san Aontas (Cód ISO): …

                                 —

                                 Ballstát nó Ballstáit ceann scríbe nó fágála an Aontais (Cód ISO):

                                 —

                                 MRN (5)(anna) na ndearbhuithe/an dearbhaithe idirthurais nó na n-oibríochtaí/na hoibríochta TIR:
                                 …

                                 —

                                 Uimhir nó uimhreacha carnet TIR: …

                           An cineál seiceála ba chúis le socrú na teidlíochta: …

                                 —

                                 Seiceálacha nach mbaineann le dearbhú custaim a ghlacadh: …

                                 —

                                 Seiceálacha le linn dearbhú custaim a imréiteach, lena n-áirítear sampláil:
                                 …

                                 —

                                 Seiceálacha tar éis imréitigh ach sula ndearnadh an nós imeachta custaim a urscaoileadh: …

                                 —

                                 Seiceálacha tar éis an nós imeachta custaim do na hearraí a urscaoileadh: …

                                 —

                                 Seiceálacha tar éis imréitigh agus na hearraí a scaoileadh le haghaidh saorchúrsaíochta: …

                           Dáta(í) a mheastar gur urscaoileadh an nós imeachta custaim nó na nósanna imeachta custaim, le cur in iúl i gcásanna custaim lena mbaineann socruithe fionraíochta amháin, faoi nósanna imeachta speisialta Chód Custaim an Aontais dá dtagraítear in Airteagal 210 de Rialachán (AE) Uimh. 952/2013 ó Pharlaimint na hEorpa agus ón gComhairle, mar atá i gcás ina ndearbhaítear go calaoiseach gur bhain earraí a bhí ar idirthuras ceann scríbe amach:
                     …
                     Cur síos cuimsitheach ar na himeachtaí ba chúis le socrú na teidlíochta:

                        (Tabharfar aghaidh i gcónaí ar na ceisteanna seo a leanas: Cad a ghníomhachtaigh na seiceálacha nó na cigireachtaí agus cathain a gníomhachtaíodh iad? Cathain a chríochnaigh na seiceálacha nó na cigireachtaí (tabhair sonraí na tuarascála)? Cad iad na hearraí a bhí i gceist? Tabhair sonraí i dtaobh na bhforas ar ar seachnaíodh dleachtanna. Le linn na seiceála nó an imscrúdaithe, arbh fhéidir dleachtanna breise a ríomh agus féichiúnaí nó féichiúnaithe a shainaithint? Tabhair an dáta a sainaithníodh na féichiúnaithe éagsúla agus, más infheidhme, sonraigh codanna an fhiachais ar ina leith a tháinig siad chun bheith ina bhféichiúnaithe.)

                     An dáta a thosaigh an t-imscrúdú/an chigireacht chustaim/an rialú custaim: …
                     An dáta a rinneadh an tuarascáil ar an chigireacht chustaim/rialú custaim, lenar féidir féichiúnaí nó na féichiúnaithe agus méid na ndleachtanna breise a shainaithint: …
                     3.   CÚNAMH FRITHPHÁIRTEACH

                     Cás a bhaineann le Cúnamh Frithpháirteach (CF) de réir bhrí Rialachán (CE) Uimh. 515/97 (6) ón gComhairle agus lena mbaineann ranna eile den Choimisiún (Baineann/Ní bhaineann)
                     Tagairt do chumarsáid CF: …
                     An dáta a fuarthas: …
                     Barúlacha (roghnach): …
                     Tagairt comhaid OLAF(formáid: LL/bbbb/nnnn): …
                     Tagairt Comhoibríochta Custaim (COC) (más infheidhme):
                     …
                     Cás a bhaineann le Foirm Faisnéise faoi Rioscaí nó le Limistéar Rialaithe Tosaíochta Coiteann (LRTC) (Baineann/Ní bhaineann)
                     Tagairt RIF (más infheidhme): …
                     Tagairt LRTC (más infheidhme): …
                     4.   AN TEIDLÍOCHT A SHOCRÚ (Airteagal 2 de Rialachán (AE, Euratom) Uimh. 609/2014 (7))
                     Oifig an tsocraithe: …
                     Dáta an tsocraithe: …
                     Tagairt chuntasaíochta an tsocraithe (roghnach): …
                     Dáta iontrála i gcuntas B (Airteagal 6 de Rialachán (AE, Euratom) Uimh. 609/2014): …
                     Tagairt chuntasaíochta chuntas B (roghnach): …
                     An iontráil sna cuntais nó an fógra i dtaobh an fhiachais custaim curtha siar ionas nach ndéanfaí dochar d’imscrúdú coiriúil a dhéanann difear do leasanna airgeadais an Aontais (an dara fomhír d’Airteagal 13(2) de Rialachán (AE, Euratom) Uimh. 609/2014) (Cuireadh siar/níor cuireadh siar é nó í)
                     An méid iomlán acmhainní dílse traidisiúnta a socraíodh:
                     (Sonraigh anseo an méid iomlán a socraíodh ag éirí as na himthosca céanna - neamhrialtachtaí nó calaois lena mbaineann ar a laghad príomh-fhéichiúnaí coiteann amháin agus ar ar thángthas de thoradh ar an rialú céanna imréitigh nó iar-imréitigh)
                     …
                     Méid na ndleachtanna custaim agus talmhaíochta a socraíodh, gan dleachtanna frithchúitimh agus frithdhumpála san áireamh: …
                     …
                     Méid na ndleachtanna frithchúitimh agus frithdhumpála a socraíodh: …
                     Méid na dtobhach siúcra a socraíodh: …
                     An méid comhfhreagrach de dhleachtanna máil náisiúnta agus CBL a socraíodh (roghnach):
                     …
                     Méid an cheartúcháin (8) ar acmhainní dílse traidisiúnta (méadú nó laghdú) tar éis an tsocraithe tosaigh:
                     …
                     Méid an cheartúcháin ar dhleachtanna custaim agus talmhaíochta (méadú nó laghdú), tar éis an tsocraithe tosaigh, gan dleachtanna frithchúitimh agus frithdhumpála san áireamh: …
                     …
                     Méid an cheartúcháin ar dhleachtanna frithchúitimh agus frithdhumpála (méadú nó laghdú) tar éis an tsocraithe tosaigh: …
                     …
                     Méid an cheartúcháin a bhaineann le tobhaigh shiúcra (breisiú nó asbhaint) tar éis an tsocraithe tosaigh: …
                     …
                     Méid comhfhreagrach an cheartúcháin a bhaineann le dleachtanna máil náisiúnta agus CBL (breisiú nó asbhaint) tar éis an tsocraithe tosaigh (roghnach): …
                     An méid iomlán acmhainní dílse traidisiúnta atá le haisghabháil tar éis an cheartúcháin
                     Méid iomlán an urrúis/na ráthaíochta (9): …

                        (Méid a chumhdaíonn acmhainní dílse an Aontais agus, más infheidhme, dleachtanna náisiúnta. Féadfaidh neamhní a bheith ann más ann do tharscaoileadh nó mura dtaisctear urrús. I gcás ráthaíocht chuimsitheach is lú ná 100 % den mhéid tagartha, sonrófar an méid tagartha freisin)

                     An chuid den urrús atá le leithdháileadh ar acmhainní dílse an Aontais: …
                     Cineál an urrúis (éigeantach, roghnach, neamhbheartaithe): …
                     Cineál an urrúis éigeantaigh: …
                     Sainmhíniúcháin a mhéid a bhaineann le hurrús
                     (An chúis nár taisceadh urrús, tuairimí maidir le cur i bhfeidhm Airteagail 89 (4), fomhír 3, de Rialachán (AE) Uimh. 952/2013, ...): …
                     Méid an urrúis a cuireadh ar fáil don Aontas: …
                     Dáta a cuireadh an méid urrúis ar fáil don Aontas: …
                     5.   AN NÓS IMEACHTA AISGHABHÁLA

                        (Más ann do roinnt féichiúnaithe i leith an fhiachais chéanna, ní mór an fhaisnéis seo a leanas a chur ar fáil le haghaidh gach féichiúnaí)

                     Cáilíocht an fhéichiúnaí (10): …
                     Méid atá dlite, más lú é ná an méid iomlán a socraíodh: …
                     An dáta a tugadh fógra i dtaobh an fhiachais: …
                     Dáta(í) na meabhrúchán íocaíochta: …
                     Socrú atá faoi réir nós imeachta achomhairc laistigh de bhrí Airteagal 243(1) de Rialachán (CEE) Uimh. 2913/92 nó Airteagal 44 de Rialachán (AE) Uimh. 952/2013 nó nós imeachta um thabhairt suas laistigh de bhrí Airteagail 236, 238 agus 239 de Rialachán (CEE) Uimh. 2913/92 nó Airteagail 117 go 120 de Rialachán (AE) Uimh. 952/2013 (Tá/Níl)
                     Leibhéil a baineadh amach sa nós imeachta achomhairc/nós imeachta um thabhairt suas: …
                     Dáta an chéad achomhairc/an chéad nós imeachta um thabhairt suas a taisceadh: …
                     Dáta a tugadh fógra i dtaobh an bhreithiúnais chinntithigh: …
                     Tuairimí

                        (Sonraigh anseo freisin, más infheidhme, tréimhsí éagsúla achomhairc/nós imeachta um thabhairt suas): …
                     Fionraí ar chur chun feidhme de réir bhrí Airteagail 222 agus 244 de Rialachán (CEE) Uimh. 2913/92 agus Airteagal 876a de Rialachán (CEE) Uimh. 2454/93 (11) ón gCoimisiún nó Airteagal 108(3) agus Airteagal 45 de Rialachán (AE) Uimh. 952/2013 (Ar fionraí/Gan a bheith ar fionraí)
                     Taisceadh urrús tráth na fionraí (Taisceadh/Níor taisceadh)
                     Méid an urrúis tráth na fionraí: …
                     Cúiseanna nár taisceadh urrús tráth na fionraí: …

                        (Ní mór do na Ballstáit a shonrú cé acu a tarscaoileadh nó nár tarscaoileadh urrús mar gheall ar dheacrachtaí eacnamaíocha agus sóisialta intuartha agus na forais a bhí le cinneadh den sórt sin)

                     Saoráidí íocaíochta de réir bhrí Airteagal 229 de Rialachán (CEE) Uimh. 2913/92 nó Airteagal 112 de Rialachán (AE) Uimh. 952/2013 (gan iarraidh/diúltaíodh don iarraidh/glacadh leis an iarraidh)
                     Cur síos ar shocruithe saoráide íocaíochta: …
                     Taisceadh urrús de bhun saoráidí íocaíochta (Taisceadh/Níor taisceadh)
                     Méid an urrúis de bhun saoráidí íocaíochta: …
                     An chúis nár taisceadh urrús ar shaoráidí íocaíochta: …

                        (Ní mór do na Ballstáit a shonrú cé acu a tarscaoileadh nó nár tarscaoileadh urrús mar gheall ar dheacrachtaí eacnamaíocha agus sóisialta intuartha agus na forais a bhí le cinneadh den sórt sin)

                     Dáta eisiúna an ordaithe forfheidhmiúcháin: …
                     Tugadh fógra i dtaobh ordú forfheidhmiúcháin (Tugadh/Níor tugadh)
                     Dáta a tugadh fógra i dtaobh ordú forfheidhmiúcháin: …
                     Barúlacha ar ordú forfheidhmiúcháin (cuirtear in iúl an ionstraim dlí faoin dlí náisiúnta): …
                     Dáta(í) aon íocaíochta nó íocaíochtaí (lena n-áirítear ó astú agus ó imeachtaí féimheachta) a fuarthas agus a cuireadh ar fáil don Aontas: …
                     Méid comhfhreagrach na híocaíochta nó méideanna comhfhreagracha na n-íocaíochtaí a fuarthas agus a cuireadh ar fáil don Aontas: …
                     Méideanna iomlána a íocadh agus a cuireadh ar fáil: …
                     Dáta(í) na n-astuithe: …
                     Méid a fuarthas trí bhíthin astaithe: …
                     Barúlacha ar an astú (roghnach): …
                     Dáta oscailte na n-imeachtaí féimheachta/leachtaithe/dócmhainneachta: …
                     Dáta a dearbhaíodh an t-éileamh sna himeachtaí sin: …
                     Dáta dúnta na n-imeachtaí féimheachta/leachtaithe/dócmhainneachta: …
                     Méid na n-acmhainní dílse a aisghabháladh ó na himeachtaí féimheachta/leachtaithe/dócmhainneachta: …
                     …
                     Cúnamh frithpháirteach ó Bhallstáit eile le linn aisghabhála (Treoir 2010/24/AE (12) ón gComhairle nó réamhtheachtaithe) (Fuarthas/Ní bhfuarthas)
                     Tagairt do Chúnamh frithpháirteach le linn aisghabhála: …
                     Ballstát lena ndeachthas i dteagmháil: …
                     Dáta na hiarrata: …
                     Méid a aisghabháladh: …
                     Dáta an fhreagra: …
                     Barúlacha ar an bhfreagra (go háirithe i gcás nár ghníomhaigh an Ballstát lena ndeachthas i dteagmháil ar an iarraidh): …
                     …
                     6.   CÚISEANNA NÁRBH FHÉIDIR AN MÉID ATÁ FÁGTHA A AISGHABHÁIL

                        (Sa chuid seo, sonróidh na Ballstáit go soiléir na bearta forfheidhmiúcháin go léir a rinneadh agus na cúiseanna, i gcás nós imeachta féimheachta/leachtaithe/dócmhainneachta, nár leor an méid a fuarthas chun an fiachas a chumhdach nó an chúis nach gcumhdaíonn sé ach cuid den fhiachas. Ina theannta sin, míneoidh na Ballstáit go mion na himthosca i gcás inar cuireadh siar an iontráil sna cuntais nó an fógra i dtaobh fiachais chustaim ionas nach ndéanfaí dochar d’imscrúduithe coiriúla a dhéanann difear do leasanna airgeadais an Aontais.)

                        (Ní gá do Bhallstáit faisnéis a cuireadh ar fáil cheana faoi phointí 1 go 5 a chur ar fáil athuair)

                     7.   FAISNÉIS EILE

               (1)  Dá dtagraítear in Airteagal 13(3), an dara fomhír agus an tríú fomhír, de Rialachán (AE, Euratom) Uimh. 609/2014.

               (2)  Rialachán (CEE) Uimh. 2913/92 ón gComhairle an 12 Deireadh Fómhair 1992 lena mbunaítear Cód Custaim an Chomhphobail (IO L 302, 19.10.1992, lch. 1).

               (3)  Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (IO L 269, 10.10.2013, lch. 1).

               (4)  Lena n-áirítear Carnets TIR.

               (5)  Acrainm idirnáisiúnta le haghaidh Máistir-Uimhir Thagartha/Uimhir Thagartha Ghluaiseachta.

               (6)  Rialachán(CE) Uimh. 515/97 ón gComhairle an 13 Márta 1997 maidir le cúnamh frithpháirteach idir údaráis riaracháin na mBallstát agus maidir le comhar idir na Ballstáit agus an Coimisiún chun a áirithiú go gcuirtear an dlí i bhfeidhm i gceart maidir le hábhair chustaim agus ábhair thalmhaíochta (IO L 82, 22.3.1997, lch. 1).

               (7)  Iontráil sna cuntais dtagraítear in Airteagal 104(1) de Rialachán (AE) Uimh. 952/2013 agus in Airteagal 217(1) de Rialachán (CEE) Uimh. 2913/92.

               (8)  Ceartúcháin ar shocruithe teidlíochtaí dá dtagraítear in Airteagal 8 de Rialachán (AE, Euratom) Uimh. 609/2014.

               (9)  Urrús dá dtagraítear in Airteagal 6(3), an dara fomhír, de Rialachán (AE, Euratom) Uimh. 609/2014.

               (10)  Lena n-áirítear féichiúnaithe dliteanais shibhialta, ionadaithe indíreacha agus ráthóirí.

               (11)  Rialachán (CEE) Uimh. 2454/93 ón gCoimisiún an 2 Iúil 1993 lena leagtar síos forálacha maidir le cur chun feidhme Rialachán (CEE) Uimh. 2913/92 ón gComhairle lena mbunaítear Cód Custaim an Chomhphobail (IO L 253 11.10.1993, lch. 1).

               (12)  Treoir 2010/24/AE ón gComhairle an 16 Márta 2010 maidir le cúnamh frithpháirteach chun éilimh a bhaineann le cánacha, dleachtanna agus bearta eile a aisghabháil (IO L 84, 31.3.2010, lch. 1).”


title: Cinneadh Cur Chun Feidhme (AE) 2022/529 ón gCoimisiún an 31 Márta 2022 lena n-údaraítear táirgí ina bhfuil, arb í atá iontu nó a tháirgtear as ola ráibe ghéinmhodhnaithe 73496 (DP-Ø73496-4) a chur ar an margadh de bhun Rialachán (CE) Uimh. 1829/2003 ó Pharlaimint na hEorpa agus ón gComhairle (a bhfuil fógra tugtha ina leith faoi dhoiciméad C(2022) 1868) (Is é an téacs Ollainnise atá barántúil, agus an téacs sin amháin) (Téacs atá ábhartha maidir le LEE)

text:
                  4.4.2022

                  GA

                  Iris Oifigiúil an Aontais Eorpaigh

                  L 105/39

         CINNEADH CUR CHUN FEIDHME (AE) 2022/529 ÓN gCOIMISIÚN
         an 31 Márta 2022
         lena n-údaraítear táirgí ina bhfuil, arb í atá iontu nó a tháirgtear as ola ráibe ghéinmhodhnaithe 73496 (DP-Ø73496-4) a chur ar an margadh de bhun Rialachán (CE) Uimh. 1829/2003 ó Pharlaimint na hEorpa agus ón gComhairle

               (a bhfuil fógra tugtha ina leith faoi dhoiciméad C(2022) 1868)

         (Is é an téacs Ollainnise atá barántúil, agus an téacs sin amháin)
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1829/2003 ó Pharlaimint na hEorpa agus ón gComhairle an 22 Meán Fómhair 2003 maidir le bia géinmhodhnaithe agus beatha ghéinmhodhnaithe (1), agus go háirithe Airteagal 7(3) agus Airteagal 19(3) de,
         De bharr an mhéid seo a leanas:

                     (1)

                     An 15 Bealtaine 2012, rinne Pioneer Overseas Corporation, atá lonnaithe sa Bheilg, iarratas a chur isteach, thar ceann Pioneer Hi-Bred International, Inc., atá lonnaithe sna Stáit Aontaithe, chuig údarás inniúil náisiúnta na hÍsiltíre (‘an t-iarratas’) maidir le bianna, comhábhair bhia agus beatha ina bhfuil, arb í atá iontu nó a tháirgtear as ola ráibe ghéinmhodhnaithe 73496 a chur ar an margadh, i gcomhréir le hAirteagail 5 agus 17 de Rialachán (CE) Uimh. 1829/2003. Bhain an t-iarratas freisin le táirgí ina bhfuil nó arb í atá iontu ola ráibe ghéinmhodhnaithe 73496 a chur ar an margadh le haghaidh úsáidí seachas bia agus beatha, cé is moite de shaothrú.

                     (2)

                     I gcomhréir le hAirteagal 5(5) agus Airteagal 17(5) de Rialachán (CE) Uimh. 1829/2003, áiríodh san iarratas faisnéis agus conclúidí maidir leis an measúnú riosca arna dhéanamh i gcomhréir leis na prionsabail a leagtar amach in Iarscríbhinn II a ghabhann le Treoir 2001/18/CE ó Pharlaimint na hEorpa agus ón gComhairle (2). Áiríodh ann freisin an fhaisnéis a cheanglaítear de bhun Iarscríbhinní III agus IV a ghabhann leis an Treoir sin mar aon le plean faireacháin maidir le héifeachtaí ar an gcomhshaol i gcomhréir le hIarscríbhinn VII a ghabhann leis an Treoir sin.

                     (3)

                     An 17 Meitheamh 2021, d’eisigh an tÚdarás Eorpach um Shábháilteacht Bia (‘an tÚdarás’) tuairim eolaíoch fhabhrach i gcomhréir le hAirteagail 6 agus 18 de Rialachán (CE) Uimh. 1829/2003 (3). Tháinig an tÚdarás ar an gconclúid maidir le hola ráibe ghéinmhodhnaithe 73496, mar a thuairiscítear san iarratas, go bhfuil sí chomh sábháilte céanna lena macasamhail thraidisiúnta agus leis na cineálacha tagartha ola ráibe nach bhfuil modhnaithe go géiniteach a ndearnadh tástáil orthu, a mhéid a bhaineann leis na héifeachtaí a d’fhéadfadh a bheith ar shláinte an duine, ar shláinte ainmhithe agus ar an gcomhshaol. Tháinig an tÚdarás ar an gconclúid freisin nach ábhar imní cothaithe atá in ola ráibe ghéinmhodhnaithe 73496 a chaitheamh.

                     (4)

                     Ina thuairim eolaíoch, bhreithnigh an tÚdarás gach ceist agus ábhar imní a tharraing na Ballstáit anuas i gcomhthéacs an chomhairliúcháin leis na húdaráis inniúla náisiúnta dá bhforáiltear in Airteagal 6(4) agus Airteagal 18(4) de Rialachán (CE) Uimh. 1829/2003.

                     (5)

                     Tháinig an tÚdarás ar an gconclúid freisin i dtaca leis an bplean faireacháin maidir leis na héifeachtaí ar an gcomhshaol, arna chur isteach ag an iarratasóir, ina bhfuil plean ginearálta faireachais, go bhfuil an plean sin i gcomhréir leis na húsáidí atá beartaithe le haghaidh na dtáirgí.

                     (6)

                     Ina theannta sin, mhol an tÚdarás plean monatóireachta iarmhargaidh a chur chun feidhme, plean lena ndíreofaí ar shonraí a bhailiú maidir le hallmhairí a thagann isteach san Aontas i ndáil le hola ráibe ghéinmhodhnaithe 73496 agus i ndáil le táirgí a dhíorthaítear ó ola ráibe ghéinmhodhnaithe 73496 le haghaidh bia agus le haghaidh beatha, agus ar bhailiú sonraí maidir lena caitheamh i dtaca le daoine agus le hainmhithe chun a fhíorú gurb iad na coinníollacha úsáide d’ola ráibe ghéinmhodhnaithe 73496 na coinníollacha a breithníodh le linn an mheasúnaithe riosca réamh-mhargaithe.

                     (7)

                     Ní thugann tuairim an Údaráis údar le coinníollacha sonracha nó srianta sonracha eile a fhorchur maidir lena cur ar an margadh, maidir le húsáid agus láimhseáil ná le héiceachórais/comhshaoil agus/nó limistéir gheografacha ar leith a chosaint, dá bhforáiltear in Airteagal 6(5)(e) agus Airteagal 18(5)(e) de Rialachán (CE) Uimh. 1829/2003.

                     (8)

                     Agus na conclúidí sin á gcur san áireamh, maidir le táirgí ina bhfuil, arb í atá iontu nó a tháirgtear as ola ráibe ghéinmhodhnaithe 73496, ba cheart údarás a thabhairt chun na táirgí sin a chur ar an margadh le haghaidh na n-úsáidí a liostaítear san iarratas.

                     (9)

                     I litir dar dáta an 1 Samhain 2021, d’iarr Pioneer Hi-Bred International, Inc. go ndéanfadh an Coimisiún cearta agus oibleagáidí Pioneer Hi-Bred International, Inc. a bhaineann le gach údarú agus le hiarratais atá ar feitheamh maidir le táirgí géinmhodhnaithe, a aistriú go Corteva Agriscience LLC, atá lonnaithe sna Stáit Aontaithe, arna ionadú san Aontas ag Corteva Agriscience Belgium B.V., atá lonnaithe sa Bheilg. Le litir dar dáta an 1 Samhain 2021, dheimhnigh Corteva Agriscience Belgium B.V. toiliú leis an aistriú seo thar ceann Corteva Agriscience LLC.

                     (10)

                     Ba cheart aitheantóir uathúil a shannadh d’ola ráibe ghéinmhodhnaithe 73496 i gcomhréir le Rialachán (CE) Uimh. 65/2004 ón gCoimisiún (4).

                     (11)

                     I gcás na dtáirgí a chumhdaítear leis an gCinneadh seo, is cosúil nach gá aon cheanglas sonrach maidir le lipéadú, seachas iad siúd dá bhforáiltear in Airteagal 13(1) agus Airteagal 25(2) de Rialachán (CE) Uimh. 1829/2003 agus in Airteagal 4(6) de Rialachán (CE) Uimh. 1830/2003 ó Pharlaimint na hEorpa agus ón gComhairle (5). D’fhonn a áirithiú, áfach, go bhfanfaidh úsáid na dtáirgí sin laistigh de theorainneacha an údaraithe a dheonaítear leis an gCinneadh seo, ba cheart léiriú soiléir a bheith ar lipéadú na dtáirgí ina bhfuil nó arb í atá iontu ola ráibe ghéinmhodhnaithe 73496, cé is moite de bhianna agus comhábhair bia, léiriú a shoiléiríonn nach bhfuil siad ceaptha lena saothrú.

                     (12)

                     Ba cheart do shealbhóir an údaraithe tuarascálacha bliantúla a chur isteach maidir le cur chun feidhme na ngníomhaíochtaí a leagtar amach sa phlean faireacháin i ndáil le héifeachtaí ar an gcomhshaol agus maidir leis na torthaí a bhaineann leis na gníomhaíochtaí sin. Ba cheart na torthaí sin a chur i láthair i gcomhréir leis na ceanglais a leagtar síos i gCinneadh 2009/770/CE ón gCoimisiún (6).

                     (13)

                     Ba cheart do shealbhóir an údaraithe tuarascálacha bliantúla a chur isteach freisin maidir le cur chun feidhme na ngníomhaíochtaí a leagtar amach sa phlean faireacháin iarmhargaidh agus maidir leis na torthaí a bhaineann leis na gníomhaíochtaí sin.

                     (14)

                     Gach faisnéis ábhartha maidir le húdarú na dtáirgí a chumhdaítear leis an gCinneadh seo ba cheart í a chur isteach i gclár an Chomhphobail de bhia géinmhodhnaithe agus de bheatha ghéinmhodhnaithe, dá dtagraítear in Airteagal 28(1) de Rialachán (CE) Uimh. 1829/2003.

                     (15)

                     Cuirfear an Cinneadh seo in iúl trí Theach Imréitigh na Bithshábháilteachta do Pháirtithe Phrótacal Cartagena maidir leis an mBithshábháilteacht don Choinbhinsiún maidir leis an Éagsúlacht Bhitheolaíoch, de bhun Airteagal 9(1) agus Airteagal 15(2)(c) de Rialachán (CE) Uimh. 1946/2003 ó Pharlaimint na hEorpa agus ón gComhairle (7).

                     (16)

                     Níor thug an Buanchoiste um Plandaí, Ainmhithe, Bia agus Beatha tuairim uaidh laistigh den teorainn ama a leag Cathaoirleach an Choiste síos. Measadh an gníomh cur chun feidhme seo a bheith riachtanach agus chuir an Cathaoirleach faoi bhráid an choiste achomhairc é le go ndéanfar tuilleadh plé ina leith. Níor thug an coiste achomhairc tuairim uaidh,

               TAR ÉIS AN CINNEADH SEO A GHLACADH:

            Airteagal 1
            Orgánach géinmhodhnaithe agus aitheantóir uathúil
            Sanntar aitheantóir uathúil DP-Ø73496-4 d’ola ráibe ghéinmhodhnaithe (Brassica napus L.) 73496, mar atá sonraithe i bpointe (b) den Iarscríbhinn a ghabhann leis an gCinneadh seo, i gcomhréir le Rialachán (CE) Uimh. 65/2004.

            Airteagal 2
            Údarú
            Údaraítear na táirgí seo a leanas chun críocha Airteagal 4(2) agus Airteagal 16(2) de Rialachán (CE) Uimh. 1829/2003, i gcomhréir leis na coinníollacha a leagtar amach sa Chinneadh seo:

                        (a)

                        bianna agus comhábhair bia ina bhfuil, arb í atá iontu nó a tháirgtear as ráib ola ghéinmhodhnaithe DP-Ø73496-4;

                        (b)

                        beatha ina bhfuil, arb í atá inti nó a tháirgtear as ola ráibe ghéinmhodhnaithe DP-Ø73496-4;

                        (c)

                        táirgí ina bhfuil nó arb í atá iontu ola ráibe ghéinmhodhnaithe DP-Ø73496-4 le haghaidh úsáidí eile seachas na húsáidí dá bhforáiltear i bpointí (a) agus (b), cé is moite de shaothrú.

            Airteagal 3
            Lipéadú

               1.   Chun críocha na gceanglas maidir le lipéadú a leagtar síos in Airteagal 13(1) agus Airteagal 25(2) de Rialachán (CE) Uimh. 1829/2003 agus in Airteagal 4(6) de Rialachán (CE) Uimh. 1830/2003, is é ‘ola ráibe’ a bheidh mar ‘ainm an orgánaigh’.

               2.   Beidh na focail ‘níltear le saothrú’ ar lipéad na dtáirgí agus sna doiciméid a ghabhann leis na táirgí sin ina bhfuil nó arb í atá iontu ola ráibe ghéinmhodhnaithe DP-Ø73496-4, dá dtagraítear in Airteagal 1, cé is moite de na táirgí dá dtagraítear in Airteagal 2, pointe (a).

            Airteagal 4
            Modh braite
            Beidh feidhm ag an modh a leagtar amach i bpointe (d) den Iarscríbhinn maidir le hola ráibe ghéinmhodhnaithe DP-Ø73496-4 a bhrath.

            Airteagal 5
            Faireachán ar éifeachtaí ar an gcomhshaol

               1.   Áiritheoidh sealbhóir an údaraithe go ndéanfar an plean faireacháin maidir le héifeachtaí ar an gcomhshaol, mar a leagtar amach i bpointe (h) den Iarscríbhinn, a chur ar bun agus a chur chun feidhme.

               2.   Cuirfidh sealbhóir an údaraithe tuarascálacha bliantúla faoi bhráid an Choimisiúin maidir le maidir le cur chun feidhme na ngníomhaíochtaí a leagtar amach sa phlean faireacháin iarmhargaidh agus maidir le torthaí na ngníomhaíochtaí sin i gcomhréir leis an bhformáid a leagtar amach i gCinneadh 2009/770/CE.

            Airteagal 6
            Faireachán iarmhargaidh

               1.   Áiritheoidh sealbhóir an údaraithe go ndéanfar an plean faireacháin iarmhargaidh maidir le hola ráibe ghéinmhodhnaithe DP-Ø73496-4, mar a leagtar amach i bpointe (i) den Iarscríbhinn, a chur ar bun agus a chur chun feidhme.

               2.   Cuirfidh sealbhóir an údaraithe tuarascálacha bliantúla faoi bhráid an Choimisiúin maidir le cur chun feidhme na ngníomhaíochtaí a leagtar amach sa phlean faireacháin iarmhargaidh agus maidir le torthaí na ngníomhaíochtaí sin.

            Airteagal 7
            Clár Comhphobail
            Cuirfear an fhaisnéis a leagtar amach san Iarscríbhinn isteach i gclár an Chomhphobail de bhia géinmhodhnaithe agus de bheatha ghéinmhodhnaithe, dá dtagraítear in Airteagal 28(1) de Rialachán (CE) Uimh. 1829/2003.

            Airteagal 8
            Sealbhóir an údaraithe
            Is é Corteva Agriscience LLC, arna ionadú san Aontas ag Corteva Agriscience Belgium B.V, a bheidh ina shealbhóir údaraithe.

            Airteagal 9
            Bailíocht
            Beidh an Cinneadh seo i bhfeidhm ar feadh tréimhse 10 mbliana ón dáta a dtabharfar fógra ina leith.

            Airteagal 10
            Seolaithe
            Dírítear an Cinneadh seo chuig Corteva Agriscience LLC, 9330 Zionsville Road Indianapolis, Indiana, 46268-1054, Stáit Aontaithe Mheiriceá, arna n-ionadú san Aontas ag Corteva Agriscience Belgium B.V., Bedrijvenlaan 9, 2800 Mechelen, an Bheilg.

            Arna dhéanamh sa Bhruiséil, 31 Márta 2022.

                  Thar ceann an Choimisiúin

               Stella KYRIAKIDES

                  Comhalta den Choimisiún

            (1)  IO L 268, 18.10.2003, lch. 1.

            (2)  Treoir 2001/18/CE ó Pharlaimint na hEorpa agus ón gComhairle an 12 Márta 2001 maidir le scaoileadh réamhbheartaithe orgánach géinmhodhnaithe amach sa chomhshaol agus lena n-aisghairtear Treoir 90/220/CEE ón gComhairle (IO L 106, 17.4.2001, lch. 1).

            (3)  Painéal OGM EFSA (Painéal EFSA um Orgánaigh Ghéinmhodhnaithe), 2021. Tuairim Eolaíoch maidir le measúnú ar ola ráibe ghéinmhodhnaithe 73496 le haghaidh úsáidí bia agus beatha, faoi Rialachán (CE) Uimh. 1829/2003 (iarratas EFSA-GMO-NL-2012-109). EFSA Journal [Iris EFSA] 2021; 19(6):6610, 57 pp. https://doi.org/10.2903/j.efsa.2021.6610.

            (4)  Rialachán (CE) Uimh. 65/2004 ón gCoimisiún an 14 Eanáir 2004 lena mbunaítear córas chun aitheantóirí uathúla d’orgánaigh ghéinmhodhnaithe a fhorbairt agus a shannadh (IO L 10, 16.1.2004, lch. 5).

            (5)  Rialachán (CE) Uimh. 1830/2003 ó Pharlaimint na hEorpa agus ón gComhairle an 22 Meán Fómhair 2003 maidir le hinrianaitheacht agus le lipéadú orgánach géinmhodhnaithe agus inrianaitheacht táirgí bia agus beatha a tháirgtear ó orgánaigh ghéinmhodhnaithe agus lena leasaítear Treoir 2001/18/CE (IO L 268, 18.10.2003, lch. 24).

            (6)  Cinneadh 2009/770/CE ón gCoimisiún an 13 Deireadh Fómhair 2009 lena mbunaítear formáidí tuairiscithe caighdeánacha maidir le cur i láthair thorthaí an fhaireacháin ar orgánaigh ghéinmhodhnaithe a scaoileadh d’aon ghnó sa chomhshaol, i bhfoirm táirgí nó i dtáirgí, chun iad a chur ar an margadh, de bhun Threoir 2001/18/CE ó Pharlaimint na hEorpa agus ón gComhairle (IO L 275, 21.10.2009, lch. 9).

            (7)  Rialachán (CE) Uimh. 1946/2003 ó Pharlaimint na hEorpa agus ón gComhairle an 15 Iúil 2003 maidir le gluaiseachtaí trasteorann d’orgánaigh ghéinmhodhnaithe (IO L 287, 5.11.2003, lch. 1).

            IARSCRÍBHINN

                        (a)

                           Iarratasóir agus sealbhóir an údaraithe:

                                    Ainm

                                    :

                                    Corteva Agriscience LLC

                                    Seoladh

                                    :

                                    9330 Zionsville Road, Indianapolis, IN 46268-1054, United States.

                              Arna n-ionadú san Aontas ag: Corteva Agriscience Belgium B.V., Bedrijvenlaan 9, 2800 Mechelen, Belgium.

                        (b)

                           Ainmniú agus sonrú na dtáirgí:

                                    (1)

                                    bianna agus comhábhair bia ina bhfuil, arb í atá iontu nó a tháirgtear as ráib ola ghéinmhodhnaithe DP-Ø73496-4;

                                    (2)

                                    beatha ina bhfuil, arb í atá inti nó a tháirgtear as olashíl ráibe ghéinmhodhnaithe DP-Ø73496-4;

                                    (3)

                                    táirgí ina bhfuil nó arb í atá iontu olashíl ráibe ghéinmhodhnaithe DP-Ø73496-4 le haghaidh úsáidí seachas na húsáidí dá bhforáiltear i bpointí (1) agus (2), cé is moite de shaothrú.

                              Léiríonn olashíl ráibe ghéinmhodhnaithe DP-Ø73496-4 an ghéin gat4621, lena dtugtar frithsheasmhacht in aghaidh luibhicídí atá bunaithe ar an ngliofosáit.

                        (c)

                           Lipéadú:

                                    (1)

                                    Chun críocha na gceanglas maidir le lipéadú a leagtar síos in Airteagal 13(1) agus in Airteagal 25(2) de Rialachán (CE) Uimh. 1829/2003, agus in Airteagal 4(6) de Rialachán (CE) Uimh. 1830/2003, is é ‘olashíl ráibe’ a bheidh mar ‘ainm an orgánaigh’.

                                    (2)

                                    Beidh na focail ‘níltear le saothrú’ ar lipéad na dtáirgí agus i ndoiciméid a ghabhann leis na táirgí sin ina bhfuil nó arb í atá iontu olashíl ráibe DP-Ø73496-4, cé is moite de na táirgí dá dtagraítear i bpointe (b)(1).

                        (d)

                           Modh braite:

                                    (1)

                                    Modh atá bunaithe ar PCR saintheagmhas fíor-ama cainníochtúil chun olashíl ráibe ghéinmhodhnaithe DP-Ø73496-4 a bhrath;

                                    (2)

                                    Arna bailíochtú ag saotharlann tagartha an Aontais arna bunú faoi Rialachán (CE) Uimh. 1829/2003,, arna fhoilsiú ag http://gmo-crl.jrc.ec.europa.eu/StatusOfDossiers.aspx;

                                    (3)

                                    Ábhar Tagartha: Tá ERM®-BF434 inrochtana tríd Airmheán Comhpháirteach Taighde (JRC) an Choimisiúin Eorpaigh ag https://crm.jrc.ec.europa.eu/

                        (e)

                           Aitheantóir uathúil:

                        DP-Ø73496-4

                        (f)

                           Faisnéis a éilítear faoi Iarscríbhinn II a ghabhann le Prótacal Cartagena ar an mBithshábháilteacht a ghabhann leis an gCoinbhinsiún maidir leis an Éagsúlacht Bhitheolaíoch:

                        [Teach Imréitigh na Bithshábháilteachta, Uimhir aitheantais an chomhaid: arna fhoilsiú i gclár an Chomhphobail de bhia géinmhodhnaithe agus beatha ghéinmhodhnaithe nuair a fhógraítear é].

                        (g)

                           Coinníollacha nó srianta maidir leis na táirgí a chur ar an margadh, a úsáid nó a láimhseáil:

                        Ní gá.

                        (h)

                           Plean monatóireachta maidir le héifeachtaí ar an gcomhshaol:

                        Plean faireacháin maidir le héifeachtaí ar an gcomhshaol i gcomhréir le hIarscríbhinn VII a ghabhann le Treoir 2001/18/CE
                        [Nasc: plean a fhoilsíodh i gclár an Chomhphobail de bhia géinmhodhnaithe agus beatha ghéinmhodhnaithe]

                        (i)

                           Plean faireacháin iarmhargaidh:

                                    1.

                                    Baileoidh sealbhóir an údaraithe an fhaisnéis seo a leanas:

                                                (i)

                                                cainníochtaí olashíl ráibe ghéinmhodhnaithe DP-Ø73496-4 arna n-allmhairiú isteach san Aontas lena gcur ar an margadh agus cainníochtaí táirgí arna ndíorthú ó olashíl ráibe ghéinmhodhnaithe DP-Ø73496-4 le haghaidh bia agus le haghaidh beatha;

                                                (ii)

                                                i gcás allmhairiú, sonraí maidir leis an olashíl ráibe ráibe ghéinmhodhnaithe DP-Ø73496-4 á caitheamh ag daoine agus ag ainmhithe agus le táirgí arna ndíorthú ó olashíl ráibe ghéinmhodhnaithe DP-Ø73496-4 le haghaidh bia agus le haghaidh beatha.

                                    2.

                                    Bunaithe ar an bhfaisnéis a bhaileofar agus a thuairisceofar, déanfaidh sealbhóir an údaraithe an méid seo a leanas:

                                                (i)

                                                athbhreithniú a dhéanamh ar na sonraí réamh-mheasta maidir leis an méid olashíle ráibe ghéinmhodhnaithe DP-Ø73496-4 a chaithfear;

                                                (ii)

                                                na coinníollacha úsáide olashíl ráibe ghéinmhodhnaithe DP-Ø73496-4 a fhíorú, ionas gurb iad na coinníollacha iad a chuirtear san áireamh le linn an mheasúnaithe riosca réamh-mhargaidh.

               Nóta: d’fhéadfadh sé gur ghá na naisc chuig na doiciméid ábhartha a athrú thar thréimhse ama. Cuirfear na modhnuithe sin ar fáil don phobal trí chlár an Chomhphobail de bhia géinmhodhnaithe agus de bheatha ghéinmhodhnaithe a thabhairt cothrom le dáta.


title: Cinneadh Cur Chun Feidhme (AE) 2022/532 ón gCoimisiún an 1 Aibreán 2022 lena mbunaítear liosta de thásca geografacha atá faoi chosaint ag Rialachán (AE) Uimh. 1151/2012 ó Pharlaimint na hEorpa agus ón gComhairle atá le comhdú mar iarratais ar chlárú idirnáisiúnta de bhun Airteagal 2 de Rialachán (AE) 2019/1753 ó Pharlaimint na hEorpa agus ón gComhairle (a bhfuil fógra tugtha ina leith faoi dhoiciméad C(2022) 1957)

text:
                  4.4.2022

                  GA

                  Iris Oifigiúil an Aontais Eorpaigh

                  L 105/57

         CINNEADH CUR CHUN FEIDHME (AE) 2022/532 ÓN gCOIMISIÚN
         an 1 Aibreán 2022
         lena mbunaítear liosta de thásca geografacha atá faoi chosaint ag Rialachán (AE) Uimh. 1151/2012 ó Pharlaimint na hEorpa agus ón gComhairle atá le comhdú mar iarratais ar chlárú idirnáisiúnta de bhun Airteagal 2 de Rialachán (AE) 2019/1753 ó Pharlaimint na hEorpa agus ón gComhairle

               (a bhfuil fógra tugtha ina leith faoi dhoiciméad C(2022) 1957)

         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2019/1753 ó Pharlaimint na hEorpa agus ón gComhairle an 23 Deireadh Fómhair 2019 maidir le gníomhaíocht an Aontais tar éis a aontachais le hIonstraim na Ginéive de Chomhaontú Liospóin i dtaca le hAinmniúcháin Tionscnaimh agus Tásca Geografacha (1), agus go háirithe Airteagal 2(3) de,
         De bharr an mhéid seo a leanas:

                     (1)

                     Ionstraim na Ginéive de Chomhaontú Liospóin i dtaca le hAinmniúcháin Tionscnaimh agus Tásca Geografacha (2) (“Ionstraim na Ginéive”), is comhaontú idirnáisiúnta é faoina gcuireann na Páirtithe Conarthacha córas chun feidhme chun ainmniúcháin tionscnaimh agus tásca geografacha a chosaint go frithpháirteach.

                     (2)

                     Tar éis Chinneadh (AE) 2019/1754 ón gComhairle (3) maidir le haontachas an Aontais le hIonstraim na Ginéive, rinne an tAontas an ionstraim aontachais le hIonstraim na Ginéive a thaisceadh an 26 Samhain 2019. Tháinig aontachas an Aontais le hIonstraim na Ginéive i bhfeidhm an 26 Feabhra 2020. Ós rud é gurbh é an tAontas an cúigiú Páirtí Conarthach a d’aontaigh d’Ionstraim na Ginéive, tháinig Ionstraim na Ginéive i bhfeidhm an dáta céanna sin, i gcomhréir le hAirteagal 29(2) d’Ionstraim na Ginéive.

                     (3)

                     I gcomhréir le hAirteagal 5(1) agus (2) d’Ionstraim na Ginéive, féadfaidh Údaráis Inniúla gach Páirtí Chonarthaigh in Ionstraim na Ginéive iarratais a chomhdú maidir le clárú idirnáisiúnta ainmniúcháin tionscnaimh nó táisc gheografaigh le Biúró Idirnáisiúnta na hEagraíochta Domhanda um Maoin Intleachtúil, a chláróidh é sa Chlár Idirnáisiúnta. I gcomhréir le hAirteagal 9 d’Ionstraim na Ginéive, sa deireadh féadfaidh na Páirtithe Conarthacha eile cinneadh a dhéanamh an bhfuil siad chun an t-ainmniúchán tionscnaimh nó an tásc geografach sin a chosaint laistigh dá gcríoch féin i bhfianaise nós imeachta sonrach um scagadh.

                     (4)

                     I gcomhréir le hAirteagal 1(2) de Rialachán (AE) 2019/1753, chun críocha an Rialacháin sin agus na ngníomhartha a glacadh dá bhun, cumhdaítear sa téarma “tásca geografacha” na sonrúcháin tionscnaimh faoi chosaint agus na tásca geografacha faoi chosaint de réir bhrí Rialachán (AE) Uimh. 1151/2012 ó Pharlaimint na hEorpa agus ón gComhairle (4).

                     (5)

                     I gcomhréir le hAirteagal 2(1) de Rialachán (AE) 2019/1753, tá sé de chumhacht ag an gCoimisiún, ina cháil mar Údarás Inniúil an Aontais, iarratais a chomhdú maidir le clárú idirnáisiúnta ainmniúcháin tionscnaimh an Aontais agus thásca geografacha an Aontais leis an mBiúró Idirnáisiúnta tar éis aontachas an Aontais le hIonstraim na Ginéive agus, ina dhiaidh sin, ar bhonn rialta.

                     (6)

                     Idir mí na Samhna agus mí na Nollag 2021, sheol na Ballstáit 18 n-iarratas chuig an gCoimisiún, i gcomhréir le hAirteagal 2(2) de Rialachán (AE) 2019/1753, maidir le sonrúcháin tionscnaimh faoi chosaint nó tásca geografacha faoi chosaint ar de thionscnamh a gcríche iad agus atá cosanta i gcomhréir le Rialachán (AE) Uimh. 1151/2012 a chlárú sa Chlár Idirnáisiúnta.

                     (7)

                     Ainmneacha atá cosanta i gcomhréir le Rialachán (AE) Uimh. 1151/2012 mar shonrúcháin tionscnaimh faoi chosaint (STFC) agus mar thásca geografacha faoi chosaint (TGFC), ba cheart iad a chomhdú mar iarratais ar chlárú sa Chlár Idirnáisiúnta mar ainmniúcháin tionscnaimh agus mar thásca geografacha faoi seach.

                     (8)

                     Dá bhrí sin, ba cheart liosta de shonrúcháin tionscnaimh faoi chosaint (STFC) agus tásca geografacha faoi chosaint (TGFC) a bhunú, é bunaithe ar na hiarrataí a sheol na Ballstáit chuig an gCoimisiún chun iarratais a chomhdú maidir le tásca geografacha ar de thionscnamh a gcríche iad agus atá cosanta san Aontas i gcomhréir le Rialachán (AE) Uimh. 1151/2012 a chlárú go hidirnáisiúnta.

                     (9)

                     Tá na bearta dá bhforáiltear sa Chinneadh seo i gcomhréir leis an tuairim ón gCoiste um Beartas Cáilíochta Táirgí Talmhaíochta,

               TAR ÉIS A CHINNEADH MAR A LEANAS:

            Airteagal Aonair
            Bunaítear san Iarscríbhinn a ghabhann leis an gCinneadh seo liosta de shonrúcháin tionscnaimh faoi chosaint agus tásca geografacha faoi chosaint atá cosanta faoi Rialachán (AE) Uimh. 1151/2012 atá le comhdú mar iarratais ar chlárú idirnáisiúnta ag an gCoimisiún.

            Arna dhéanamh sa Bhruiséil, 1 Aibreán 2022.

                  Thar ceann an Choimisiúin

               Janusz WOJCIECHOWSKI

                  Comhalta den Choimisiún

            (1)  IO L 271, 24.10.2019, lch. 1.

            (2)  IO L 271, 24.10.2019, lch. 15.

            (3)  Cinneadh (AE) 2019/1754 ón gComhairle an 7 Deireadh Fómhair 2019 maidir le haontachas an Aontais Eorpaigh le hIonstraim na Ginéive de Chomhaontú Liospóin i dtaca le hAinmniúcháin Tionscnaimh agus Tásca Geografacha (IO L 271, 24.10.2019, lch. 12).

            (4)  Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (IO L 343, 14.12.2012, lch. 1).

            IARSCRÍBHINN
            Liosta de na tásca geografacha faoi chosaint san Aontas i gcomhréir le Rialachán (AE) Uimh. 1151/2012 (sonrúcháin tionscnaimh faoi chosaint agus tásca geografacha faoi chosaint) le comhdú mar iarratais ar chlárú idirnáisiúnta de bhun Airteagal 2 de Rialachán (AE) 2019/1753
            An Ghearmáin

                        —

                        Kölsch (TGFC)

                  An Ghréig

                        —

                        Ελιά Καλαμάτας/Elia Kalamatas (STFC)

                        —

                        Γραβιέρα Νάξου/Graviera Naxou (STFC)

                        —

                        Κονσερβολιά Ροβίων/Konservolia Rovion (STFC)

                        —

                        Μαστίχα Χίου/Masticha Chiou (STFC)

                  An Fhrainc

                        —

                        Huile d’olive de Haute-Provence (STFC)

                        —

                        Morbier (STFC)

                        —

                        Piment d’Espelette/Piment d’Espelette - Ezpeletako Biperra (STFC)

                        —

                        Canard à foie gras du Sud-Ouest (Chalosse, Gascogne, Gers, Landes, Périgord, Quercy) (TGFC)

                        —

                        Emmental français est-central (TGFC)

                        —

                        Emmental de Savoie (TGFC)

                        —

                        Huîtres Marennes Oléron (TGFC)

                        —

                        Jambon de Bayonne (TGFC)

                        —

                        Pruneaux d’Agen (TGFC)

                        —

                        Tomme de Savoie (TGFC)

                  An Iodáil

                        —

                        Finocchiona (TGFC)

                  An Rómáin

                        —

                        Telemea de Ibăneşti (STFC)

                        —

                        Magiun de prune Topoloveni (TGFC)


title: Cinneadh Cur Chun Feidhme (AE) 2022/530 ón gCoimisiún an 31 Márta 2022 lena n-údaraítear táirgí ina bhfuil, arb é atá iontu nó a tháirgtear as cadás géinmhodhnaithe GHB811 (BCS-GH811-4) a chur ar an margadh, de bhun Rialachán (CE) Uimh. 1829/2003 ó Pharlaimint na hEorpa agus ón gComhairle (a bhfuil fógra tugtha ina leith faoi dhoiciméad C(2022) 1873) (Is ag an téacs sa Ghearmáinis a bheidh an t-údarás agus aige sin amháin) (Téacs atá ábhartha maidir le LEE)

text:
                  4.4.2022

                  GA

                  Iris Oifigiúil an Aontais Eorpaigh

                  L 105/45

         CINNEADH CUR CHUN FEIDHME (AE) 2022/530 ÓN gCOIMISIÚN
         an 31 Márta 2022
         lena n-údaraítear táirgí ina bhfuil, arb é atá iontu nó a tháirgtear as cadás géinmhodhnaithe GHB811 (BCS-GH811-4) a chur ar an margadh, de bhun Rialachán (CE) Uimh. 1829/2003 ó Pharlaimint na hEorpa agus ón gComhairle

               (a bhfuil fógra tugtha ina leith faoi dhoiciméad C(2022) 1873)

         (Is ag an téacs sa Ghearmáinis a bheidh an t-údarás agus aige sin amháin)
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1829/2003 ó Pharlaimint na hEorpa agus ón gComhairle an 22 Meán Fómhair 2003 maidir le bia géinmhodhnaithe agus beatha ghéinmhodhnaithe (1), agus go háirithe Airteagal 7(3) agus Airteagal 19(3) de,
         De bharr an mhéid seo a leanas:

                     (1)

                     An 19 Meán Fómhair 2018, rinne BASF Réitigh Talmhaíochta An Bheilg NV, atá lonnaithe sa Bheilg, ar brainse de BASF SE é, atá lonnaithe sa Ghearmáin, iarratas a chur isteach, thar ceann BASF Agricultural Solutions Seed US LLC, atá lonnaithe sna Stáit Aontaithe, ar údarás inniúil náisiúnta na Spáinne (“an t-iarratas”) maidir le bianna, comhábhair bhia agus beatha ina bhfuil, arb é atá iontu nó a tháirgtear ó chadás géinmhodhnaithe GHB811 a chur ar an margadh, i gcomhréir le hAirteagal 5 agus Airteagal 17 de Rialachán (CE) Uimh. 1829/2003. Cumhdaíodh san iarratas freisin táirgí ina bhfuil nó arb é atá iontu cadás géinmhodhnaithe GHB811 a chur ar an margadh le haghaidh úsáidí seachas bia agus beatha, cé is moite de shaothrú.

                     (2)

                     I gcomhréir le hAirteagal 5(5) agus Airteagal 17(5) de Rialachán (CE) Uimh. 1829/2003, áiríodh san iarratas faisnéis agus conclúidí maidir leis an measúnú riosca arna dhéanamh i gcomhréir leis na prionsabail a leagtar amach in Iarscríbhinn II a ghabhann le Treoir 2001/18/CE ó Pharlaimint na hEorpa agus ón gComhairle (2). Áiríodh ann freisin an fhaisnéis a cheanglaítear de bhun Iarscríbhinn III agus Iarscríbhinn IV a ghabhann leis an Treoir sin mar aon le plean faireacháin maidir le héifeachtaí ar an gcomhshaol i gcomhréir le hIarscríbhinn VII a ghabhann leis an Treoir sin.

                     (3)

                     An 16 Lúnasa 2021, d’eisigh an tÚdarás Eorpach um Shábháilteacht Bia (“an tÚdarás”) tuairim eolaíoch fhabhrach i gcomhréir le hAirteagal 6 agus Airteagal 18 de Rialachán (CE) Uimh. 1829/2003 (3). Tháinig an tÚdarás ar an gconclúid maidir le cadás géinmhodhnaithe GHB811, mar a thuairiscítear san iarratas, go bhfuil sé chomh sábháilte céanna lena mhacasamhail thraidisiúnta agus leis na cineálacha tagartha cadáis nach bhfuil modhnaithe go géiniteach a ndearnadh tástáil orthu maidir leis na héifeachtaí a d’fhéadfadh a bheith ar shláinte an duine agus ar shláinte ainmhithe agus ar an gcomhshaol. Tháinig an tÚdarás ar an gconclúid freisin nach ábhar imní cothaithe le haghaidh daoine ná le haghaidh ainmhithe é bia nó beatha ó chadás géinmhodhnaithe GHB811 a chaitheamh.

                     (4)

                     Ina thuairim eolaíoch, bhreithnigh an tÚdarás gach ceist agus ábhar imní a tharraing na Ballstáit anuas i gcomhthéacs an chomhairliúcháin leis na húdaráis inniúla náisiúnta dá bhforáiltear in Airteagal 6(4) agus in Airteagal 18(4) de Rialachán (CE) Uimh. 1829/2003.

                     (5)

                     Tháinig an tÚdarás ar an gconclúid freisin i dtaca leis an bplean faireacháin maidir leis na héifeachtaí ar an gcomhshaol, arna chur isteach ag an iarratasóir, ina bhfuil plean ginearálta faireachais, go bhfuil an plean sin i gcomhréir leis na húsáidí atá beartaithe le haghaidh na dtáirgí.

                     (6)

                     Agus na conclúidí sin á gcur san áireamh, maidir le táirgí ina bhfuil, arb é atá iontu nó a tháirgtear as cadás géinmhodhnaithe GHB811, ba cheart údarás a thabhairt chun iad a chur ar an margadh le haghaidh na n-úsáidí a liostaítear san iarratas.

                     (7)

                     Ba cheart aitheantóir uathúil a shannadh do cadás géinmhodhnaithe GHB811 i gcomhréir le Rialachán (CE) Uimh. 65/2004 ón gCoimisiún (4).

                     (8)

                     I gcás na dtáirgí a chumhdaítear leis an gCinneadh seo, is cosúil nach gá aon cheanglais shonracha maidir le lipéadú, seachas iad siúd dá bhforáiltear in Airteagal 13(1) agus in Airteagal 25(2) de Rialachán (CE) Uimh. 1829/2003 agus in Airteagal 4(6) de Rialachán (CE) Uimh. 1830/2003 ó Pharlaimint na hEorpa agus ón gComhairle (5). D’fhonn a áirithiú, áfach, go bhfanfaidh úsáid na dtáirgí sin laistigh de theorainneacha an údaraithe a dheonaítear leis an gCinneadh seo, ba cheart léiriú soiléir a bheith ar lipéadú na dtáirgí ina bhfuil nó arb é atá iontu cadás géinmhodhnaithe GHB811, cé is moite de bhianna agus comhábhair bia, léiriú a shoiléiríonn nach bhfuil siad ceaptha lena saothrú.

                     (9)

                     Ba cheart do shealbhóir an údaraithe tuarascálacha bliantúla a chur isteach maidir le cur chun feidhme na ngníomhaíochtaí agus maidir le torthaí na ngníomhaíochtaí a leagtar amach sa phlean faireacháin maidir le héifeachtaí ar an gcomhshaol. Ba cheart na torthaí sin a chur i láthair i gcomhréir leis na ceanglais a leagtar síos i gCinneadh 2009/770/CE ón gCoimisiún (6).

                     (10)

                     Ní thugann tuairim an Údaráis údar le coinníollacha sonracha nó srianta sonracha a fhorchur maidir le cur ar an margadh, maidir le húsáid agus láimhseáil, lena n-áirítear ceanglais faireacháin iarmhargaidh maidir le bia agus beatha a chaitheamh ina bhfuil, arb é atá iontu nó a tháirgtear ó chadás géinmhodhnaithe GHB811, nó maidir le héiceachórais/comhshaoil nó limistéir gheografacha ar leith a chosaint, mar a fhoráiltear in Airteagal 6(5)(e) agus in Airteagal 18(5)(e) de Rialachán (CE) Uimh. 1829/2003.

                     (11)

                     Gach faisnéis ábhartha maidir le húdarú na dtáirgí a chumhdaítear leis an gCinneadh seo ba cheart í a chur isteach i gclár an Chomhphobail de bhia géinmhodhnaithe agus de bheatha ghéinmhodhnaithe, dá dtagraítear in Airteagal 28(1) de Rialachán (CE) Uimh. 1829/2003.

                     (12)

                     Cuirfear an Cinneadh seo in iúl trí Theach Imréitigh na Bithshábháilteachta do Pháirtithe Phrótacal Cartagena maidir leis an mBithshábháilteacht don Choinbhinsiún maidir leis an Éagsúlacht Bhitheolaíoch, de bhun Airteagal 9(1) agus Airteagal 15(2)(c) de Rialachán (CE) Uimh. 1946/2003 ó Pharlaimint na hEorpa agus ón gComhairle (7).

                     (13)

                     Níor thug an Buanchoiste um Plandaí, Ainmhithe, Bia agus Beatha tuairim uaidh laistigh den teorainn ama a leag Cathaoirleach an Choiste síos. Measadh an gníomh cur chun feidhme seo a bheith riachtanach agus chuir an Cathaoirleach faoi bhráid an choiste achomhairc é le go ndéanfar tuilleadh plé ina leith. Níor thug an coiste achomhairc tuairim uaidh,

               TAR ÉIS AN CINNEADH SEO A GHLACADH:

            Airteagal 1
            Orgánach géinmhodhnaithe agus aitheantóir uathúil
            Sanntar aitheantóir uathúil BCS-GH811-4 do chadás géinmhodhnaithe (Gossypium hirsutum agus Gossypium barbadense) GHB811, mar atá sonraithe i bpointe (b) den Iarscríbhinn a ghabhann leis an gCinneadh seo, i gcomhréir le Rialachán (CE) Uimh. 65/2004.

            Airteagal 2
            Údarú
            Údaraítear na táirgí seo a leanas chun críocha Airteagal 4(2) agus Airteagal 16(2) de Rialachán (CE) Uimh. 1829/2003, i gcomhréir leis na coinníollacha a leagtar amach sa Chinneadh seo:

                        (a)

                        bianna agus comhábhair bhia ina bhfuil, arb é atá iontu nó a tháirgtear as cadás géinmhodhnaithe BCS-GH811-4;

                        (b)

                        beatha ina bhfuil, arb é atá inti nó a tháirgtear as cadás géinmhodhnaithe BCS-GH811-4;

                        (c)

                        táirgí ina bhfuil nó arb é atá iontu cadás géinmhodhnaithe BCS-GH811-4 le haghaidh úsáidí eile seachas na húsáidí dá bhforáiltear i bpointe (a) agus pointe (b), cé is moite de shaothrú.

            Airteagal 3
            Lipéadú

               1.   Chun críocha na gceanglas maidir le lipéadú a leagtar síos in Airteagal 13(1) agus in Airteagal 25(2) de Rialachán (CE) Uimh. 1829/2003 agus in Airteagal 4(6) de Rialachán (CE) Uimh. 1830/2003, is é “cadás” a bheidh mar “ainm an orgánaigh”.

               2.   Beidh na focail “níltear le saothrú” ar lipéad na dtáirgí agus sna doiciméid a ghabhann leis na táirgí sin ina bhfuil nó arb é atá iontu cadás géinmhodhnaithe BCS-GH811-4, cé is moite de na táirgí dá dtagraítear in Airteagal 2, pointe (a).

            Airteagal 4
            Modh braite
            Beidh feidhm ag an modh a leagtar amach i bpointe (d) den Iarscríbhinn maidir le cadás géinmhodhnaithe BCS-GH811-4 a bhrath.

            Airteagal 5
            Faireachán ar éifeachtaí ar an gcomhshaol

               1.   Áiritheoidh sealbhóir an údaraithe go ndéanfar an plean faireacháin maidir le héifeachtaí ar an gcomhshaol, mar a leagtar amach i bpointe (h) den Iarscríbhinn, a chur ar bun agus a chur chun feidhme.

               2.   Cuirfidh sealbhóir an údaraithe tuarascálacha bliantúla faoi bhráid an Choimisiúin maidir le cur chun feidhme agus torthaí na ngníomhaíochtaí a leagtar amach sa phlean faireacháin iarmhargaidh i gcomhréir leis an bhformáid a leagtar amach i gCinneadh 2009/770/CE.

            Airteagal 6
            Clár Comhphobail
            Cuirfear an fhaisnéis a leagtar amach san Iarscríbhinn isteach i gclár an Chomhphobail de bhia géinmhodhnaithe agus de bheatha ghéinmhodhnaithe, dá dtagraítear in Airteagal 28(1) de Rialachán (CE) Uimh. 1829/2003.

            Airteagal 7
            Sealbhóir an údaraithe
            Is é BASF Agricultural Solutions Seed US LLC, arna ionadú san Aontas ag BASF SE, a bheidh i sealbhóir an údaraithe.

            Airteagal 8
            Bailíocht
            Beidh feidhm ag an gCinneadh seo ar feadh tréimhse 10 mbliana ón dáta a dtabharfar fógra ina leith.

            Airteagal 9
            Seolaithe
            Dírítear an Cinneadh seo chuig BASF Agricultural Solutions Seed US LLC, 100 Park Avenue, Florham Park, New Jersey 07932, na Stáit Aontaithe, arna n-ionadú san Aontas ag BASF SE, Carl-Bosch-Str. 38, D-67063, Ludwigshafen, an Ghearmáin.

            Arna dhéanamh sa Bhruiséil, 31 Márta 2022.

                  Thar ceann an Choimisiúin

               Stella KYRIAKIDES

                  Comhalta den Choimisiún

            (1)  IO L 268, 18.10.2003, lch. 1.

            (2)  Treoir 2001/18/CE ó Pharlaimint na hEorpa agus ón gComhairle an 12 Márta 2001 maidir le scaoileadh réamhbheartaithe orgánach géinmhodhnaithe amach sa chomhshaol agus lena n-aisghairtear Treoir 90/220/CEE ón gComhairle (IO L 106, 17.4.2001, lch. 1).

            (3)  Painéal OGM EFSA (Painéal EFSA um Orgánaigh Ghéinmhodhnaithe), 2021. Tuairim Eolaíoch maidir le measúnú ar chadás géinmhodhnaithe GHB811 le haghaidh úsáidí bia agus beatha, faoi Rialachán (CE) Uimh. 1829/2003 (iarratas EFSA-GMO-ES-2018-154). EFSA Journal [Iris EFSA] 2021; 19(8):6781, 28 lgh.; https://doi.org/10.2903/j.efsa.2021.6781

            (4)  Rialachán (CE) Uimh. 65/2004 ón gCoimisiún an 14 Eanáir 2004 lena mbunaítear córas chun aitheantóirí uathúla d’orgánaigh ghéinmhodhnaithe a fhorbairt agus a shannadh (IO L 10, 16.1.2004, lch. 5).

            (5)  Rialachán (CE) Uimh. 1830/2003 ó Pharlaimint na hEorpa agus ón gComhairle an 22 Meán Fómhair 2003 maidir le hinrianaitheacht agus lipéadú orgánach géinmhodhnaithe agus inrianaitheacht táirgí bia agus beatha a tháirgtear ó orgánaigh ghéinmhodhnaithe agus lena leasaítear Treoir 2001/18/CE (IO L 268, 18.10.2003, lch. 24).

            (6)  Cinneadh 2009/770/CE ón gCoimisiún an 13 Deireadh Fómhair 2009 lena mbunaítear formáidí caighdeánacha tuairiscithe chun na torthaí faireacháin ar scaoileadh réamhbheartaithe orgánach géinmhodhnaithe amach sa chomhshaol, i bhfoirm táirgí nó i dtáirgí, a thíolacadh d’fhonn iad a chur ar an margadh, de bhun Threoir 2001/18/CE ó Pharlaimint na hEorpa agus ón gComhairle (IO L 275, 21.10.2009, lch. 9).

            (7)  Rialachán (CE) Uimh. 1946/2003 ó Pharlaimint na hEorpa agus ón gComhairle an 15 Iúil 2003 maidir le gluaiseachtaí trasteorann d’orgánaigh ghéinmhodhnaithe (IO L 287, 5.11.2003, lch. 1).

            IARSCRÍBHINN

                        (a)

                           Iarratasóir agus sealbhóir an údaraithe:

                        Ainm: BASF Agricultural Solutions Seed US LLC
                        Seoladh: 100 Park Avenue, Florham Park, New Jersey 07932, na Stáit Aontaithe,
                        arna n-ionadú san Aontas ag: BASF SE, Carl-Bosch-Str. 38, D-67063, Ludwigshafen, an Ghearmáin.

                        (b)

                           Ainmniú agus sonrú na dtáirgí:

                                    (1)

                                    bianna agus comhábhair bhia ina bhfuil, arb é atá iontu nó a tháirgtear as cadás géinmhodhnaithe BCS-GH811-4;

                                    (2)

                                    beatha ina bhfuil, arb é atá inti nó a tháirgtear as cadás géinmhodhnaithe BCS-GH811-4;

                                    (3)

                                    táirgí ina bhfuil nó arb é atá iontu cadás géinmhodhnaithe BCS-GH811-4 le haghaidh úsáidí seachas na húsáidí dá bhforáiltear i bpointe (1) agus pointe (2), cé is moite de shaothrú.

                              Léiríonn cadás géinmhodhnaithe BCS-GH811-4 an ghéin hppdPfW336-1Pa, lena dtugtar frithsheasmhacht in aghaidh luibhicídí coisctheacha HPPD agus an ghéin 2mepsps, lena dtugtar frithsheasmhacht in aghaidh luibhicídí atá bunaithe ar an ngliofosáit.

                        (c)

                           Lipéadú:

                                    (1)

                                    Chun críocha na gceanglas maidir le lipéadú a leagtar síos in Airteagal 13(1) agus in Airteagal 25(2) de Rialachán (CE) Uimh. 1829/2003 agus in Airteagal 4(6) de Rialachán (CE) Uimh. 1830/2003, is é “cadás” a bheidh mar “ainm an orgánaigh”.

                                    (2)

                                    Beidh na focail “níltear le saothrú” ar lipéad na dtáirgí agus i ndoiciméid a ghabhann leis na táirgí sin ina bhfuil nó arb é atá iontu cadás BCS-GH811-4, cé is moite de na táirgí dá dtagraítear i bpointe (b)(1).

                        (d)

                           Modh braite:

                                    (1)

                                    Modh atá bunaithe ar PCR saintheagmhas fíor-ama cainníochtúil chun cadás géinmhodhnaithe BCS-GH811-4 a bhrath;

                                    (2)

                                    Arna bailíochtú ag saotharlann tagartha an Aontais arna bunú faoi Rialachán (CE) Uimh. 1829/2003, arna fhoilsiú ag http://gmo-crl.jrc.ec.europa.eu/StatusOfDossiers.aspx;

                                    (3)

                                    Ábhar Tagartha: Tá ERM®-BF442 inrochtana trí Airmheán Comhpháirteach Taighde (JRC) an Choimisiúin Eorpaigh ag https://crm.jrc.ec.europa.eu/.

                        (e)

                           Aitheantóir uathúil:

                        BCS-GH811-4

                        (f)

                           Faisnéis a éilítear faoi Iarscríbhinn II a ghabhann le Prótacal Cartagena ar an mBithshábháilteacht a ghabhann leis an gCoinbhinsiún maidir leis an Éagsúlacht Bhitheolaíoch:

                        [Teach Imréitigh na Bithshábháilteachta, Uimhir aitheantais an chomhaid: arna foilsiú i gclár an Chomhphobail de bhia géinmhodhnaithe agus beatha ghéinmhodhnaithe nuair a fhógraítear é].

                        (g)

                           Coinníollacha nó srianta maidir leis na táirgí a chur ar an margadh, a úsáid nó a láimhseáil:

                        Ní gá.

                        (h)

                           Plean monatóireachta maidir le héifeachtaí ar an gcomhshaol:

                        Plean faireacháin maidir le héifeachtaí ar an gcomhshaol i gcomhréir le hIarscríbhinn VII a ghabhann le Treoir 2001/18/CE.
                        [Nasc: plean a foilsíodh i gclár an Chomhphobail de bhia géinmhodhnaithe agus beatha ghéinmhodhnaithe]

                        (i)

                           Ceanglais faireacháin iarmhargaidh maidir le húsáid an bhia lena chaitheamh ag an duine:

                        Ní gá.

               Nóta: d’fhéadfadh sé gur ghá na naisc chuig na doiciméid ábhartha a athrú thar thréimhse ama. Cuirfear na modhnuithe sin ar fáil don phobal trí chlár an Chomhphobail de bhia géinmhodhnaithe agus de bheatha ghéinmhodhnaithe a thabhairt cothrom le dáta.


title: Cinneadh Cur Chun Feidhme (AE) 2022/533 ón gCoimisiún an 1 Aibreán 2022 lena leagtar síos gur coibhéiseach iad deimhnithe COVID-19 arna n-eisiúint ag Poblacht na Colóime leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas (Téacs atá ábhartha maidir le LEE)

text:
                  4.4.2022

                  GA

                  Iris Oifigiúil an Aontais Eorpaigh

                  L 105/60

         CINNEADH CUR CHUN FEIDHME (AE) 2022/533 ÓN gCOIMISIÚN
         an 1 Aibreán 2022
         lena leagtar síos gur coibhéiseach iad deimhnithe COVID-19 arna n-eisiúint ag Poblacht na Colóime leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2021/953 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint agus a fhíorú, agus chun go nglacfaí leo, chun an tsaorghluaiseacht a éascú le linn phaindéim COVID-19 (1), agus go háirithe Airteagal 8(2) de,
         De bharr an mhéid seo a leanas:

                     (1)

                     Le Rialachán (AE) 2021/953, leagtar síos creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (“Deimhniú Digiteach COVID AE”) a eisiúint agus a fhíorú agus chun go nglacfaí leo, ionas go n-éascófar do na sealbhóirí a gceart chun saorghluaiseachta a fheidhmiú le linn phaindéim COVID-19. Rannchuidítear freisin le héascú a dhéanamh ar dheireadh a chur de réir a chéile agus ar mhodh comhordaithe le srianta ar an tsaorghluaiseacht a chuir na Ballstáit i bhfeidhm, i gcomhréir le dlí an Aontais, chun leathadh SARS-CoV-2 a theorannú.

                     (2)

                     Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú arna n-eisiúint ag Poblacht na Colóime do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú arna n-eisiúint ag Poblacht na Colóime do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.

                     (3)

                     An 21 Meán Fómhair 2021, chuir Poblacht na Colóime faisnéis mhionsonraithe ar fáil don Choimisiún maidir le heisiúint deimhnithe COVID-19 idir-inoibritheacha i ndáil le vacsaíniú faoin gcóras dar teideal “MINSALUD DIGITAL”. Chuir Poblacht na Colóime in iúl don Choimisiún go measann sí go bhfuil a deimhnithe COVID-19 á n-eisiúint i gcomhréir le caighdeán agus córas teicneolaíochta atá idir-inoibritheach leis an gcreat iontaoibhe a bunaíodh le Rialachán (AE) 2021/953, agus ar caighdeán agus córas teicneolaíochta iad lena bhfágtar gur féidir barántúlacht, bailíocht agus sláine na ndeimhnithe a fhíorú. I dtaca leis sin, chuir Poblacht na Colóime in iúl don Choimisiún go bhfuil na sonraí dá dtagraítear san Iarscríbhinn a ghabhann le Rialachán (AE) 2021/953 san áireamh sna deimhnithe COVID-19 i ndáil le vacsaíniú arna n-eisiúint ag Poblacht a Colóime i gcomhréir leis an gcóras “MINSALUD DIGITAL”.

                     (4)

                     Chuir Poblacht na Colóime in iúl don Choimisiún freisin go nglacann sí le deimhnithe i ndáil le vacsaíniú arna n-eisiúint ag na Ballstáit agus ag tíortha LEE i gcomhréir le Rialachán (AE) 2021/953.

                     (5)

                     An 18 Márta 2022, i ndiaidh iarraidh a fháil ó Phoblacht na Colóime, rinne an Coimisiún tástálacha teicniúla a léirigh go bhfuil na deimhnithe COVID-19 i ndáil le vacsaíniú arna n-eisiúint ag Poblacht na Colóime i gcomhréir le córas, an córas “MINSALUD DIGITAL”, ar córas é atá idir-inoibritheach leis an gcreat iontaoibhe a bunaíodh le Rialachán (AE) 2021/953, rud a fhágann gur féidir barántúlacht, bailíocht agus sláine na ndeimhnithe a fhíorú. Dheimhnigh an Coimisiún freisin go bhfuil na sonraí is gá san áireamh sna deimhnithe COVID-19 i ndáil le vacsaíniú arna n-eisiúint ag Poblacht na Colóime i gcomhréir leis an gcóras “MINSALUD DIGITAL”.

                     (6)

                     Ina theannta sin, chuir Poblacht na Colóime in iúl don Choimisiún go n-eisíonn sí deimhnithe vacsaínithe idir-inoibritheacha le haghaidh vacsaíní COVID-19. Ar na vacsaíní sin faoi láthair tá Comirnaty, Vaxzevria, CoronaVac, Spikevax agus COVID-19 Vaccine Janssen.

                     (7)

                     Chuir Poblacht na Colóime in iúl don Choimisiún freisin nach n-eisíonn sí deimhnithe tástála idir-inoibritheacha.

                     (8)

                     Thairis sin, chuir Poblacht na Colóime in iúl don Choimisiún nach n-eisíonn sí deimhnithe idir-inoibritheacha i ndáil le téarnamh.

                     (9)

                     Ina theannta sin, chuir Poblacht na Colóime in iúl don Choimisiún go bpróiseálfaí na sonraí pearsanta atá san áireamh sna deimhnithe chun vacsaíniú, stádas an tsealbhóra a fhíorú agus a dheimhniú agus chuige sin amháin nuair a bheidh deimhnithe á bhfíorú ag fíoraitheoirí i bPoblacht na Colóime, agus nach gcoinneofar na sonraí pearsanta ina dhiaidh sin.

                     (10)

                     Dá réir sin, comhlíontar na heilimintí is gá chun a shuí go bhfuil na deimhnithe vacsaínithe COVID-19 arna n-eisiúint ag Poblacht na Colóime i gcomhréir leis an gcóras “MINSALUD DIGITAL” a mheastar gur deimhniú é atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

                     (11)

                     Dá bhrí sin, na deimhnithe COVID-19 i ndáil le vacsaíniú arna n-eisiúint ag Poblacht na Colóime i gcomhréir leis an gcóras “MINSALUD DIGITAL”, ba cheart glacadh leo faoi na coinníollacha dá dtagraítear in Airteagal 5(5) de Rialachán (AE) 2021/953.

                     (12)

                     Chun go mbeidh an Cinneadh seo oibríochtúil, ba cheart Poblacht na Colóime a nascadh leis an gcreat iontaoibhe maidir le Deimhniú Digiteach COVID AE arna bhunú le Rialachán (AE) 2021/953.

                     (13)

                     Ar mhaithe le leas an Aontais a chosaint, go háirithe i réimse na sláinte poiblí, féadfaidh an Coimisiún a chumhachtaí a úsáid chun cur i bhfeidhm an Chinnidh seo a chur ar fionraí nó é a aisghairm, i gcás nach gcomhlíonfar na coinníollacha in Airteagal 8(2) de Rialachán (AE) 2021/953 a thuilleadh.

                     (14)

                     Chun Poblacht na Colóime a nascadh leis an gcreat iontaoibhe maidir le Deimhniú Digiteach COVID AE a luaithe is féidir, an creat iontaoibhe arna bhunú le Rialachán (AE) 2021/953, ba cheart don Chinneadh seo teacht i bhfeidhm lá a fhoilsithe in Iris Oifigiúil an Aontais Eorpaigh.

                     (15)

                     Na bearta dá bhforáiltear sa Chinneadh seo, is bearta iad atá i gcomhréir leis an tuairim ón gCoiste a bunaíodh le hAirteagal 14 de Rialachán (AE) 2021/953,

               TAR ÉIS AN CINNEADH SEO A GHLACADH:

            Airteagal 1
            Chun an ceart chun saorghluaiseachta a éascú laistigh den Aontas, measfar go bhfuil na deimhnithe COVID-19 i ndáil le vacsaíniú arna n-eisiúint ag Poblacht na Colóime i gcomhréir leis an gcóras “MINSALUD DIGITAL” ina ndeimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

            Airteagal 2
            Déanfar Poblacht na Colóime a nascadh leis an gcreat iontaoibhe maidir le Deimhniú Digiteach COVID AE arna bhunú le Rialachán (AE) 2021/953.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 1 Aibreán 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 211, 15.6.2021, lch. 1.

            (2)  Rialachán (AE) 2021/954 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint maidir le náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríocha na mBallstát le linn phaindéim COVID-19 agus chun iad a fhíorú, agus chun go nglacfaí leo (IO L 211, 15.6.2021, lch. 24).